สวัสดีค่ะ ดิฉันมีอาการท้องเสียสลับท้องผูกมานานหลายปี แต่เมื่อประมาณ พฤศจิกายน 62 ได้ตรวจพบเบาหวาน ทานยา Biformin ซึ่งบอกว่าอาการท้องเสียทุกวันเกิดเหตุจากยาด้วย แต่ผ่านมาถึงวันนี้ ดิฉันยังคงท้องเสียทุกวันหลังจากมื้ออาหาร น้อยมากที่จะไม่มีวันไหนที่ไม่ถ่าย และบางวันท้องเสียมากกว่า 2 ครั้ง คำถาม คือ อาการท้องเสียนั้นจะเป็นสาเหตุของโรคอื่น หรือเป็นเพียงผลข้างเคียงของยาเบาหวาน
สวัสดีค่ะ อาการท้องเสียต่อเนื่องนานหลายเดือนมานั้น อาจจะเกิดมาจากผลข้างเคียงจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียม โรคลำไส้แปรปรวนซึ่งอาจเป็นถ่ายเหลวหรือท้องผูกเด่นก็ได้ การมีเนื้องอกในลำไส้ใหญ่ก็อาจทำให้การขับถ่ายเปลี่ยนแปลงไปได้เช่นกันเบื้องต้นแนะนำพบแพทย์เพื่อประเมินอาการอย่างละเอียดอีกครั้ง โดยหากถ่ายเหลวมาเรื้อรัง ร่วมกับมีอาการซีด อ่อนเพลีย หรือถ่ายเป็นเลือดปนร่วมด้วย น้ำหนักลด ประวัติคนในครอบครัวสายตรงเป็นเนื้องอกลำไส้ใหญ่ อาจจะมีข้อบ่งชี้ในการส่องกล้องทางลำไส้เพื่อดูด้วยว่าไม่มีเนื้องอก เป็นต้น หรือเบื้องต้นแพทย์อาจตรวจอุจจาระหรือตรวจความเข้มข้นเลือดดูก่อนหากหาสาเหตุอื่นๆไม่เจอจริงๆ จึงค่อยสรุปว่าเป็นผลข้างเคียงยาค่ะในตอนนี้ควรจะดื่มน้ำมากๆไม่ให้ขาดน้ำ อาจผสมเกลือแร่ละลายในน้ำร่วมด้วย รับประทานยาแก้ปวดท้องได้หากปวดท้อง รับประทานอาหารอ่อนๆและสุกสะอาด